《齐天乐 次韵谢倦翁》
宋代·张伯淳

班荆倾盖当时事，回头屡更寒暑。倦翼才还，苍颜易得，零落江陵千树。相逢冷署。且莫讶儒冠，解将人误。计我生朝，采笺新调映红炬。投闲谁道太早，人生行乐耳，何地非旅。绿暗书眸，红生醉脸，聊对檐花细雨。移尊共语。问何日扁舟，嫩荷香处。坐待蟾光，四更犹未吐。

作者简介：张伯淳(1242—1302)，字师道，号养蒙，崇德(今浙江桐乡)人。祖父张汝昌，官至迪功郎，与石门酒官张子修为邻，两家并有池馆园林之胜，号东西园，结社觞咏，时称东西二张。父张琥，南宋嘉定十三年(1220)进士，累官朝议大夫、崇德开国男。与赵孟頫为中表，人物相望。张伯淳9岁举童子科，以父荫铨迪功郎、淮阴尉，改扬州司户参军。